అరకు
విశాఖపట్నం నుండి రోడ్డు, రైలు మార్గాలు రెండూ ఉన్నాయి. ఈశాన్య రైల్వే (ఈస్ట్ కోస్టు రైల్వే) లైను కొత్తవలస-కిరండల్ లో అరకు, అరకు లోయ రెండు స్టేషన్లు వస్తాయి. అన్ని ప్రకృతి అందాలు చూడాలంటే వెళ్లేటప్పుడు రైలు వచ్చేటప్పుడు బస్ ప్రయాణం మంచిది.
రైలు వైజాగ్ లో ఉదయం కిరండొల్ వెళ్లే పాసింజర్ ఎక్కాలి (ఉదయం సుమారు 6:50AM ) . అది అలా కొండలు, లోయలు, గుహలు దాటుకుంటూ సాగిపోతుంది. ప్రయాణం సుమారు 5 గంటలు వుంటుంది. ఆ అనుభూతి అనుభవించాలే గాని చెప్పలేము. ప్రయాణంలో "సిమిలిగుడ" అనే స్టేషను వస్తుంది. అది భారతదేశంలో అతి ఎత్తులో వున్న బ్రాడ్గేజ్ స్టేషను అంటారు.
ఇక వెళ్లే దారిలో బొర్రా గుహలు వస్తాయి. అక్కడ దిగి బొర్రా గుహలు చూసుకొని అరుకు వెళ్ళవచ్చు. లేదంటే తిరుగు ప్రయాణంలో చూడవచ్చు. 
అరుకులో వుండటానికి అన్ని తరగతుల వారికి సరిపడ లాడ్జీలు, గెస్ట్ హౌసులు, కాటేజీలు వుంటాయి .
తంగెడుపల్లె (వీరపునాయునిపల్లె)
తంగెడుపల్లె, వైఎస్ఆర్ జిల్లా, వీరపునాయునిపల్లె మండలానికి చెందిన గ్రామము 
తంగెడుపల్లె , వీరపునాయునిపల్లె మండలం లో అందమైన ఊరు. అతి దగ్గర టౌన్: వేంపల్లి వైఎస్ఆర్ జిల్లా లోని ముఖ్యమైన పట్టణాల నుండి బస్ మార్గము లో దూరము: కడప నుండి : 41 కిమీ ప్రొద్దుటూరు నుండి: 42 కిమీ రాయచోటి నుండి : 56 కిమీ పులివెందుల నుండి : 40 కిమీ . చుట్టూ కొండలు , పక్కనే పాపాగ్ని నది పచ్చని పొలాలు చాలా అందంగా ఉంటుంది. రాయలసీమలో ఉన్న చక్కటి గ్రామీణ వాతావరణాన్ని కలిగి ఉన్న గ్రామాల్లో ఇది ఒకటి.1985 ముందు వైఎస్ఆర్ జిల్లా లోని మఠా తగాదాలకు పేరుమోసిన గ్రామాల్లో ఇది ఒకటి. కానీ ఇప్పుడు ఒక ఆదర్శ గ్రామం. చక్కటి నీటి వసతి, అన్ని పట్టణాలని కలుపుతూ రోడ్ మార్గం వీటన్నిటికీ తోడు మంచి మనసున్న మనుషులు ఈ వూరి ప్రత్యేకతలు.
తంగేడుపల్లె వైఎస్ఆర్ జిల్లా, వీరపునాయునిపల్లె మండలంలోని గ్రామం. సమీప పట్టణమైన పులివెందుల నుండి 32 కి. మీ. దూరంలోనూ ఉంది. 2011 భారత జనగణన గణాంకాల ప్రకారం ఈ గ్రామం 318 ఇళ్లతో, 1294 జనాభాతో 518 హెక్టార్లలో విస్తరించి ఉంది. గ్రామంలో మగవారి సంఖ్య 642, ఆడవారి సంఖ్య 652. షెడ్యూల్డ్ కులాల సంఖ్య 500 కాగా షెడ్యూల్డ్ తెగల సంఖ్య 49. గ్రామం యొక్క జనగణన లొకేషన్ కోడ్ 593269.పిన్ కోడ్: 516329.